b'\n_START_ARTICLE_\nHanna Hakko\n_START_SECTION_\nUra\n_START_PARAGRAPH_\nHakko oli toinen Vihreiden nuorten ja opiskelijoiden liiton vuoden 2012 puheenjohtajista. Kunnallisvaaleissa 2012 h\xc3\xa4net valittiin Tampereen kaupunginvaltuustoon 354 \xc3\xa4\xc3\xa4nell\xc3\xa4. Kaudella 2013\xe2\x80\x932016 h\xc3\xa4n on yhdyskuntalautakunnan varaj\xc3\xa4sen ja sen ymp\xc3\xa4rist\xc3\xb6- ja rakennusjaoston j\xc3\xa4sen. H\xc3\xa4n on my\xc3\xb6s Pirkanmaan maakuntavaltuuston varaj\xc3\xa4sen. Hakko oli ehdolla my\xc3\xb6s eduskuntavaaleissa 2011 ja sai 800 \xc3\xa4\xc3\xa4nt\xc3\xa4._NEWLINE_Hakko on opiskellut ymp\xc3\xa4rist\xc3\xb6politiikkaa Tampereen yliopistossa ja on hallintotieteiden kandidaatti. Hakko ty\xc3\xb6skentelee Maan yst\xc3\xa4vien Polttava kysymys -kampanjan koordinaattorina. Aiemmin h\xc3\xa4n on ty\xc3\xb6skennellyt Suomen luonnonsuojeluliiton suojeluasiantuntijana ja Suomen ymp\xc3\xa4rist\xc3\xb6keskuksessa._NEWLINE_Hein\xc3\xa4kuussa 2012 Hakko her\xc3\xa4tti huomiota blogikirjoituksellaan, jossa pohdittiin insestin ja el\xc3\xa4imiinsekaantumisen hyv\xc3\xa4ksymist\xc3\xa4 ja suojaik\xc3\xa4rajojen poistoa. _NEWLINE_Hakko toimi my\xc3\xb6s\xc2\xa0Vihreiden\xc2\xa0puoluevaltuuskunnan j\xc3\xa4senen\xc3\xa4 2011\xe2\x80\x932013.'